amerikansk blomstertrips
Store norske leksikon,Biologi,Dyreriket,Leddyr,Insekter,Trips,Thripidae,Frankliniella
Amerikansk blomstertrips er en art av trips i familien Thripidae. Arten er opprinnelig fra Amerika, men fra 1980-tallet har den spredt seg til veksthus i flere europeiske land. Den ble for første gang registrert i Norge i 1986. Den er også utbredt Afrika, Oseania, Sør-Amerika og Asia.
De voksne er omtrent 1,5 millimeter lange, og lysegult til mørkegult farget med brunaktige tverrbånd på bakkroppen. Antennene har 8 ledd og vingene er lyse.Arten er kjent på over 250 trær og urteaktige vertplanter og er et alvorlig skadedyr, spesielt på en rekke prydplanter og slangeagurk.Amerikansk blomstertrips er vanskeligere å bekjempe enn andre tripsarter og omfattes av matloven. Les mer i Store norske leksikon trips skadedyr matloven Eksterne lenker Plantevernleksikonet: Amerikansk blomstertrips